
Եվրասիական տնտեսական միության անդամ պետությունների կողմից արդյունաբերության ճյուղերում համատեղ կոոպերացիոն նախագծեր իրականացնելիս ֆինանսական աջակցություն տրամադրելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 20-րդ հոդվածի 1-ին կետի, 92-րդ հոդվածի 9-րդ կետի 1-ին ենթակետի եւ «Արդյունաբերական համագործակցության մասին» արձանագրության (նշված պայմանագրի թիվ 27 հավելված) 3-րդ կետի իրագործման նպատակով Եվրասիական տնտեսական բարձրագույն խորհուրդը որոշեց.
1.	Սահմանել, որ՝
Եվրասիական տնտեսական միության անդամ պետությունների կողմից արդյունաբերության ճյուղերում համատեղ կոոպերացիոն նախագծեր իրականացնելիս ֆինանսական աջակցությունը (այսուհետ համապատասխանաբար՝ անդամ պետություններ, ֆինանսական աջակցություն) իրականացվում է այն միջազգային եւ ազգային ֆինանսական կազմակերպությունների կողմից տրամադրվող վարկերի եւ փոխառությունների տոկոսադրույքների սուբսիդավորման ձեւով, որոնց ցանկը սահմանվում է Եվրասիական տնտեսական հանձնաժողովի խորհրդի կողմից.
Եվրասիական տնտեսական միության բյուջեում յուրաքանչյուր տարի նախատեսվում են ֆինանսական աջակցության տրամադրման համար միջոցներ՝ Եվրասիական տնտեսական միության բյուջեի հաստատման տարվան նախորդող ֆինանսական տարում անդամ պետությունների բյուջեներ հատուկ, հակագնագցման եւ փոխհատուցման տուրքերից մուտքերի ընդհանուր գումարի 10 տոկոսի չափով: 
2.	Սույն որոշումն ուժի մեջ է մտնում «Եվրասիական տնտեսական միության անդամ պետությունների կողմից արդյունաբերության ճյուղերում համատեղ կոոպերացիոն նախագծեր իրականացնելիս ֆինանսական աջակցություն տրամադրելու մասով «Եվրասիական տնտեսական միության մասին» 2014 թվականի մայիսի 29-ի պայմանագրում փոփոխություններ կատարելու մասին»» արձանագրությունն ուժի մեջ մտնելու օրվանից:

Եվրասիական տնտեսական բարձրագույն խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

